Here is a page extracted from Wikipedia that may contain CSS, HTML, and a lot of unformatted text.

Title: النادى المصرى
Content: النادى المصري هو كيان رياضي مصري بيعتبر من الانديه صاحبة الشعبيه فى مصر وصاحب الشعبيه الاكبر فى مدينة بور سعيد. نادي عريق اتعمل سنة 1920, بقاله اكتر من 100 سنة. النادي بيسموه " النسور " لانه اول نادي للمصريين اتعمل فى منطقة القناه وكمان لانه اكتر نادي كسب دوري منطقة القناه, وبيلقبوه كمان بالنسور الخضر علشان شعاره النسر الاخضر.

تاريخ 
النادى المصري اتأسس فى سنة 1920 علشان يكون اول نادي للمصريين فى بور سعيد ومنطقة القناه كلها لمواجهة اندية الاجانب اللى كانت كتيره وقتها فى بور سعيد كنوع من مقاومة الاحتلال الاجنبي بكل الطرق علشان كده سموا النادي باسم المصري عشان يتحدوا الاجانب واختاروا اللون الاخضر لون فانلة النادي علشان دا كان لون علم مصر وقتها بعد ثورة 1919 ودستور 1923. المصري واحد من اهم الانديه فى تاريخ الكوره المصريه وهو اكتر نادي شارك فى الدوري المصري بعد الاهلي والزمالك لانه غاب مرتين بس عن الدوري بسبب تأثير العدوان الثلاثي سنة 1956 على بور سعيد والنادي. طول تاريخه لحد النهارده كسب المصري ب22 بطوله رسميه هى 17 مره بطولة دوري منطقة القناه و3 مرات كاس السلطان ومره كاس الاتحاد المصري التنشيطيه سنة 1992 ومره كاس مصر سنة 1998.

جماهير 
جماهير المصري كبيره جدا فى بور سعيد وبشكل اقل فى محافظات تانيه ومعروفه بحماسها الكبير وحبها الشديد لفريقها علشان المصري من بدايته كان معبر عن الهويه الوطنيه وخصوصية البورسعيديه وعلشان كده دايما جماهير المصري بتملا مدرجات الستاد وبتروح وراه فى كل مكان.

لاعبين 
المصري طلع لاعيبه موهوبه كتير زى عبد الرحمن فوزي صاحب اول جولين لمصر فى كاس العالم والسيد الضضوي اول هداف فى تاريخ الدوري المصري وواحد من القليلين اللى جابوا اكتر من 100 جول فى الدوري ومسعد نور النجم الاشهر فى تاريخ النادي وجمال جوده وطارق سليمان وابراهيم المصري وغيرهم من اللاعيبه المهمين اللى لعبت فى المصري زي التوأم حسام حسن و ابراهيم حسن .

رؤساء مجلس إدارة النادى المصري من ايام ما اتعمل 
 احمد بيك حسنى 1920-1925
 محمد الطوبشى 1925-1930
 عوض بيك فقوسه 1930-1935
 ابراهيم يوسف لهيطه 1935-1940
 عبد الرحمن لطفى باشا 1940-1964
 اللواء خليل طرمان 1964-1967
 عبد الحميد حسين 1971-1974
 محمد موسى افندى 1974-1978
 احمد فؤاد المخزنجى 1978-1979
 لواء ابراهيم المر مايو 1980-اغسطس 1980
 سيد متولى عبد الرحمن 1980-1988
 عادل الجزار مارس 1991-مايو 1991
 سيد متولى عبد الرحمن 1991-1997
 كامل ابو على اغسطس 1997-ديسمبر 1997
 عبد الوهاب قوطه يناير 1998-2002
 سيد متولى عبد الرحمن سبتمبر 2002-2008
 على فرج الله 2008-2009
 كامل ابو على 2009-2013
 ياسر يحيى 2014-يوليه 2015
 سمير حلبية 23 يوليه 2015-2022
 كامل أبو علي 2022لدلوقتى

بطولات 

مجموع البطولات : 22 بطوله

البطولات المحلية

الدورى 
 دورى منطقة القناه
  كسب (17) مره : 1931-32, 1932-33, 1933-34, 1934-35, 1935-36, 1936-37, 1937-38, 1938-39, 1939-40, 1940-41, 1941-42, 1942-43, 1943-44, 1944-45, 1945-46, 1946-47, 1947-48 (رقم قياسى)

الكأس 
 كأس مصر
  كسب (1) مره : 1998
 الوصيف (10) مرات: : 1927, 1930, 1945, 1947, 1954, 1957, 1983, 1984, 1989 , 2017

 كأس السلطان حسين
  كسب (3) مرات: : 1933, 1934, 1937
 الوصيف (1) مره: : 1938
_
 كأس الإتحاد المصرى التنشيطيه
  بطل (1) مره : 1992
_

● دورة بنزرت الدوليه 1978
بطل مره (1)

● كاس باسل الاسد 1997
بطل مره (1)

شوف كمان 
 موقع النادى المصري
 اكبر منتدى لعشاق النادى المصري
 الموقع الرسمي لجماهير المصري 
 موقع جماهير النادي المصري 
 موقع جمهور بورسعيد
 ليستة نوادى كرة القدم المصريه

مصادر 

 
بورسعيد
المصرى
المصرى